
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1472 




ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας δημοτικής δασικής έκτα¬ 
σης συνολικού εμβαδού οκτώ στρεμμάτων και 
σαράντα τριών χιλιοστών του στρέμματος (8,043 
στρ.) στη θέση «Αραδόπετρα-Δάφνη» περιφέρειας 
Δημοτικού διαμερίσματος Ολύμπων Δήμου Μα- 

στιχοχωρίων Ν. Χίου. 1 

Κήρυξη ως αναδασωτέου δημοτικού δάσους συνολι¬ 
κού εμβαδού διακοσίων δεκαεπτά στρ. και τριάντα 
πέντε εκατοστά του στρέμματος (217,35 στρ.) στη 
θέση «Γρυλλί» περιφέρειας Δημοτικού διαμερίσμα¬ 
τος Βέσσας Δήμου Μαστιχοχωρίων Ν. Χίου. 2 

Τροποποίηση εγκεκριμένου σχεδίου πόλεως Χανίων 


στο ΟΤ 395 περιοχής «Χαλέπα» Δήμου Χανίων.. 3 

Τροποποίηση Ρυμοτομικού Σχεδίου Κατσικάς στο 
Ο.Τ. 79- Γυμνάσιο και Ο.Τ. 80-Πλατεία: αναδιάτα¬ 
ξη και επαναχαρακτηρισμός χώρων: Ο.Τ. 79-Δη- 
μαρχείο, Ο.Τ. 79Α-Κ.Χ., Ο.Τ.δθ-Πλατεία, Ο.Τ. 80Α- 

Κατάστημα και Ο.Τ. 80β -Κ.Χ. 4 

Βεβαιωτική πράξη αυτοδίκαιης άρσης της αναγκα¬ 
στικής απαλλοτρίωσης για την κατασκευή πα¬ 
ραλλαγής εισόδου Τριπποτάμων της Εθν. Οδού 
Πατρών-Τ ριπόλεως. 5 


Α ΠΟΦΑΣΕΙ Σ 

Αριθ. 2886 (1) 


Κήρυξη ως αναδασωτέας δημοτικής δασικής έκτασης συ¬ 
νολικού εμβαδού οκτώ στρεμμάτων και σαράντα τρι¬ 
ών χιλιοστών του στρέμματος (8,043 στρ.) στη θέση 
«Αραδόπετρα-Δάφνη» περιφέρειας Δημοτικού διαμε¬ 
ρίσματος Ολύμπων Δήμου Μαστιχοχωρίων Ν. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις σχετικές διατάξεις για διοικητική αποκέντρωση. 

2. Τις διατάξεις της παρ. 3 του άρθρου 117 του Συ¬ 
ντάγματος της Χώρας. 

3. Τις διατάξεις του ν. 998/1979 «περί προστασίας των 
δασών και των δασικών εν γένει εκτάσεων της Χώρας» 
άρθρα 38 και 41 παρ. 1 και 3. 


30 Δεκεμβρίου 2005 

4. Τις διατάξεις του ν. 3208/2003 «Προστασία δασι¬ 
κών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

5. Τις υπ’ αριθμ. 160417/8.7.1980 και 182447/3049/ 
24.9.1980 διαταγές του Υπ. Γεωργίας. 

6. Την υπ’ αριθμ. 2869/23.11.2005 εισήγηση της Δ/νσης 
Δασών Χίου για κήρυξη καταστραφείσας από πυρκαγιά, 
δημοτικής δασικού χαρακτήρα έκτασης ως αναδασω¬ 
τέας. 

7. Τις διατάξεις των ν. 2218/1994 και ν. 2240/1994. 

8. Τις Δ/ξεις του ν. 2503/1997 «Διοίκηση, οργάνωση, 
στελέχωση, περιφέρειας». 

9. Την υπ’ αριθμ. 264/3.4.2001 απόφαση Γ εν. Γ ραμ. Περ. 
Βορείου Αιγαίου (ΦΕΚ 457/Β/24.4.2001) περί μεταβίβασης 
αρμοδιοτήτων, αποφασίζουμε: 

Κηρύσσουμε ως αναδασωτέα, με σκοπό την αποκα¬ 
τάσταση της δασικής βλάστησης και τον αποκλεισμό 
διάθεσής της για άλλο προορισμό, την ιδιωτική δασικού 
χαρακτήρα έκταση με μορφή δάσους και δασικής έκτα¬ 
σης, συνολικού εμβαδού οκτώ στρεμμάτων και σαράντα 
τριών χιλιοστών του στρέμματος ( 8,043 στρ.) στη θέση 
«Αραδόπετρα-Δάφνη» περιφέρειας Δημοτικού διαμερί¬ 
σματος Ολύμπων Δήμου Μαστιχοχωρίων Ν. Χίου. 

Η δασική βλάστηση που αποτελείτο από πεύκα, πουρ¬ 
νάρια και αγριελιές καταστράφηκε από πυρκαγιά. 

Η έκταση αποτυπώνεται στο από 23.11.2005 συνημμένο 
τοπογραφικό διάγραμμα κλίμακας 1:1000 και στον χάρ¬ 
τη προσανατολισμού κλίμακας 1:5.000 του δασοπόνου 
Φλιούκα Απόστολου με τα στοιχεία: (1-2-3...27-28-1) και 
έχει όρια: 

ΑΝΑΤΟΛΙΚΑ: Δάσος τραχείας πεύκης και γεωργική 
έκταση. 

ΔΥΤΙΚΑ: Δημοτική δασική έκταση. 

ΒΟΡΕΙΑ: Δασική έκταση και γεωργική έκταση. 

ΝΟΤΙΑ: Γεωργική έκταση με δασική βλάστηση. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Χίος, 23 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής Δασών Χίου 
ΚΩΝ/ΝΟΣ ΜΠΕΛΛΑΣ 

Αριθ. 2885 (2) 

Κήρυξη ως αναδασωτέου δημοτικού δάσους συνολικού 
εμβαδού διακοσίων δεκαεπτά στρ. και τριάντα πέ¬ 
ντε εκατοστά του στρέμματος (217,35 στρ.) στη θέση 
«Γρυλλί» περιφέρειας Δημοτικού διαμερίσματος Βέσ- 
σας Δήμου Μαστιχοχωρίων Ν. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις σχετικές διατάξεις για διοικητική αποκέντρωση. 

2. Τις διατάξεις της παρ. 3 του άρθρου 117 Του Συ¬ 
ντάγματος της Χώρας. 

3. Τις διατάξεις του ν. 998/1979 «περί προστασίας των 
δασών και των δασικών εν γένει εκτάσεων της Χώρας» 
άρθρα 38 και 41. παρ. 1 και 3. 

4. Τις διατάξεις του ν. 3208/2003 «Προστασία δασι¬ 
κών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

5. Τις υπ’ αριθμ. 160417/8.7.1980 και 182447/3049/24.9.1980 
διαταγές του Υπ. Γεωργίας. 

6. Την υπ’ αριθμ. 2884/23.11.2005 εισήγηση της Δ/νσης 
Δασών Χίου για κήρυξη καταστραφείσας από πυρκαγιά, 
δημοτικής δασικού χαρακτήρα έκτασης ως αναδασω¬ 
τέας. 

7. Τις διατάξεις των ν. 2218/1994 και ν. 2240/1994. 

8. Τις δ/ξεις του ν. 2503/1997 «Διοίκηση, οργάνωση, 
στελέχωση, περιφέρειας». 


9. Την υπ’ αριθμ. 264/3.4.2001 απόφαση Γ εν. Γ ραμ. Περ. 
Βορείου Αιγαίου (ΦΕΚ 457/Β/24.4.2001) περί μεταβίβασης 
αρμοδιοτήτων, αποφασίζουμε: 

Κηρύσσουμε ως αναδασωτέα, με σκοπό την αποκα¬ 
τάσταση της δασικής βλάστησης και τον αποκλεισμό 
διάθεσής της για άλλο προορισμό, τη δημοτική δασι¬ 
κού χαρακτήρα έκταση με μορφή δάσους, συνολικού 
εμβαδού διακοσίων δεκαεπτά στρεμμάτων και τριάντα 
πέντε εκατοστά του στρέμματος στη θέση «Γρυλλί» 
περιφέρειας Δημοτικού διαμερίσματος Βέσσας Δήμου 
Μαστιχοχωρίων Ν. Χίου. 

Η δασική βλάστηση που αποτελείτο από πεύκα, κα¬ 
ταστράφηκε από πυρκαγιά. 

Η έκταση αποτυπώνεται στο από 21.11.2005 συνημμένο 
τοπογραφικό διάγραμμα κλίμακας 1: 3000 και στον χάρ¬ 
τη προσανατολισμού κλίμακας 1:20.000 του δασοπόνου 
Φλιούκα Απόστολου με τα στοιχεία (1-2-3 54-55-56-1) 
και έχει όρια: 

ΑΝΑΤΟΛΙΚΑ: Δημοτικό δάσος τραχείας πεύκης. 

ΔΥΤΙΚΑ: Δημοτικό δάσος τραχείας πεύκης. 

ΒΟΡΕΙΑ: Δημοτικό δάσος τραχείας πεύκης. 

ΝΟΤΙΑ: Δημοτικό δάσος τραχείας πεύκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 23 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής Δασών Χίου 
ΚΩΝ/ΝΟΣ ΜΠΕΛΑΑΣ 

Αριθ. 4475 (3) 

Τροποποίηση εγκεκριμένου σχεδίου πόλεως Χανίων 
στο ΟΤ 395 περιοχής «Χαλέπα» Δήμου Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν.δ. της 17.7.1923 «Περί σχεδίων 
πόλεων κτλ.» (ΦΕΚ 228/Α/23). 

2. Το ν. 2503/1997 «Διοίκηση, οργάνωση και στελέχωση 
της Περιφέρειας» (ΦΕΚ 107/Α/30.5.1997). 

3. Το άρθρο 29 του ν. 2831/2000 (ΦΕΚ 140Α/13.6.2000) 
όπως αντικαταστάθηκε με το άρθρο 10 του ν. 3044/2002 
(ΦΕΚ 197 Α/27.8.2002). 

4. Το άρθρο 8 του ν. 1577/1985 (ΦΕΚ 210/Α/18.12.1985) 
όπως τροποποιήθηκε και ισχύει με το ν. 2831/2000 (ΦΕΚ 
140/Α/13.6.2000). 

5. Την υπ’ αριθμ. οικ. 9928/17.12.2004 απόφαση Γ.Γ. Πε¬ 
ριφέρειας Κρήτης για τροποποίηση και συμπλήρωση 
της με αριθμ. 6730/12.8.2003 απόφασης περί ορισμού 
εισηγητών και παροχής εξουσιοδότησης υπογραφής 
«Με εντολή Γενικού Γραμματέα» αποφάσεων, εγγράφων 
και άλλων πράξεων της Περιφέρειας στο Γ ενικό Διευ¬ 
θυντή και τους Προϊσταμένους Δ/νσεων και Τμημάτων 
των Υπηρεσιών της. Περιφέρειας Κρήτης, όπως αυτή 
τροποποιήθηκε με την οικ. 8548/14.4.2004 απόφαση. 

6. Το β. δ/γμα 16.10.1946 (ΦΕΚ 335/Α/14.11.1946) «Περί εγκρί- 
σεως του σχεδίου Χανίων». 

7. Το β. δ/γμα 17.10.1964 (ΦΕΚ 167/Δ/9.11.1964) «Περί 
αναθεωρήσεως των όρων και περιορισμών δόμησης των 
οικοπέδων του ρυμοτομικού σχεδίου Χανίων». 

8. Το π. δ/γμα 21.11.1978 (ΦΕΚ 687/Δ/28.12.1978) «Περί 
καθορισμού συντελεστών δόμησης και όρων δόμησης 
στην εντός του εγκεκριμένου ρυμοτομικού σχεδίου πε¬ 
ριοχή Χανίων». 

9. Την με ημερομηνία 26.4.2004 αίτηση Μιχαήλ Κου- 
κουλάκη. 

10. Την υπ’ αριθμ. 659/2004 απόφαση Δημοτικού Συμ¬ 
βουλίου Χανίων. 

11. Τη δημοσίευση της παραπάνω απόφασης ΔΣ επί 
δύο συνεχείς ημέρες στον τοπικό ημερήσιο τύπο. 

12. Την με ημερομηνία 16.11.2004 ανακοίνωση του Δή¬ 
μου Χανίων, καθώς και τις εκθέσεις επίδοσης αυτής 
στους παρόδιους ιδιοκτήτες. 

13. Την από 13.12.2004 εμπρόθεσμη ένσταση Σπυρίδωνα 
Τσάφαρη. 

14. Την υπ’ αριθμ. 126/2005 απόφαση Δημοτικού Συμ¬ 
βουλίου Χανίων. 

15. Τη βεβαίωση του Δ/ντή Πολεοδομίας Δήμου Χα¬ 
νίων ότι με την προτεινόμενη τροποποίηση οικόπεδα 
άρτια δεν καθίστανται μη άρτια και δεν θίγονται νόμιμα 
ανεγερθέντα κτίρια. 


16. Την από 31.3.2005 εισήγηση της Δ/νσης Πολεοδο¬ 
μίας Δήμου Χανίων προς το ΣΧΟΠ Ν. Χανίων. 

17. Το υπ’ αριθμ. 9963/5.4.2005 έγγραφο της Δ/νσης 
Πολεοδομίας του Δήμου Χανίων. 

18. Το υπ’ αριθμ. 3612/16.5.2005 έγγραφο της Δ/νσης 
Πολεοδομίας & ΠολεοδομικώνΕφαρμογών της Ν.Α. Χα¬ 
νίων. 

19. Την από 30.6.2005 ένσταση Σπ. Τσάφαρη και λοιπών 
προς το ΣΧΟΠ Ν. Χανίων. 

20. Τη θετική γνωμοδότηρη του ΣΧΟΠ Νομού Χανίων, 
(αρ. πρακτικού 11/2005, θέμα 7ο). 

21. Το υπ’ αριθμ. 57/56/7.7.2005 έγγραφο του ΣΧΟΠ 
Ν. Χανίων. 

22. Το υπ’ αριθμ. 7566/3429/10.8.2005 έγγραφο της Δ/ 
νσης Πολεοδομίας και Πολεοδομικών Εφαρμογών της 
Ν.Α. Χανίων. 

23. Την τεχνική έκθεση που συνέταξε η Αρχιτέκτων 
Μηχανικός Α. Βροντουλάκη - Σκουλά. 

24. Το με κλίμακα 1:200 τοπογραφικό διάγραμμα, που συ¬ 
νέταξε ο Τοπογράφος Μηχανικός Μιχάλης Λ. Βεγλιρής. 

25. Την αρνητική γνωμοδότηση του ΣΧΟΠ Περιφέρειας 
Κρήτης όπως αυτή διατυπώνεται στη 12η συνεδρίαση 
της 20.10.2005, θέμα 3ο. 

26. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη εις βάρος 
του κρατικού προϋπολογισμού και του οικείου ΟΤΑ. 

27. Με την παρούσα πολεοδομική ρύθμιση δεν προκα- 
λείται μείωση ή κατάργηση κοινόχρηστων ή κοινωφελών 
χώρων που προβλέπονται από το εγκεκριμένο ρυμοτο¬ 
μικό σχέδιο Χανίων, ούτε παραβιάζεται συγκεκριμένη 
πολεοδομική διάταξη, αποφασίζουμε: 

1. Την έγκριση της τροποποίησης των όρων δόμησης 
στο ΟΤ 395 του τομέα IV του εγκεκριμένου σχεδίου 
πόλεως Χανίων στην περιοχή «Χαλέπα» και συγκεκριμέ¬ 
να την αύξηση του επιτρεπόμενου ποσοστού κάλυψης 
από 40% σε 60%, χωρίς καμία αλλαγή στο συντελεστή 
δόμησης. Κατά τα λοιπά εφαρμόζονται οι ισχύοντες 
όροι δόμησης. 

2. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 15 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

Αριθ. 11520 (4) 

Τροποποίηση Ρυμοτομικού Σχεδίου Κατσικάς στο Ο.Τ. 
79- Γυμνάσιο και Ο.Τ. 80-Πλατεία: αναδιάταξη και 
επαναχαρακτηρισμός χώρων: Ο.Τ. 79-Δημαρχείο, Ο.Τ. 
79Α-Κ.Χ., Ο.Τ.δΟ-Πλατεία, Ο.Τ. 80Α-Κατάστημα και 
Ο.Τ. 80β -Κ.Χ. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του ν.δ/τος 17.7.1923 «περί σχεδίων 
πόλεων και κωμών του κράτους κλπ....» (Φ.Ε.Κ. 228/Α/ 
16.8.1923). 

2. Τις διατάξεις του ν. 1337/1983 (Φ.Ε.Κ. 33/Α) καθώς 
και τις διατάξεις του ν. 2508/1997 (Φ.Ε.Κ. 124/Α/13.6.1997) 
«βιώσιμη οικιστική ανάπτυξη των πόλεων και οικισμών 
κ.λ.π...». 

3. Τις διατάξεις του ν. 2831/2000 Γ.Ο.Κ. (Φ.Ε.Κ. 140/Α) 
άρθρο 29 «άσκηση αρμοδιοτήτων πολεοδομικού σχε- 
διασμού» όπως μεταγενέστερα τροποποιήθηκε και 
ισχύει βάσει του άρθρου 10 του ν. 3044/2002 (Φ.Ε.Κ. 
197/Α/27.8.2002). 

4. Την υπ’ αριθμ. 9/145/30.6.2003 απόφαση Νομαρχιακού 
Συμβουλίου Ιωαννίνων «Αναθεώρηση του Οργανισμού 
εσωτερικής υπηρεσίας της Ν.Α.Ι.» (Φ.Ε.Κ. 989/Β/2003). 

5. Το Γ.Π.Σ. Ιωαννίνων -Κατσικάς - Ανατολής: Αποφ. Υπ. 
ΠΕ.ΧΩ.Δ.Ε. 71877/3169/29.10.1986 (ΦΕΚ 58/Δ71987) όπως 
τροποποιήθηκε και ισχύει με τις όμοιες Αποφ. Υπ. ΠΕΧΩ- 
ΔΕ 61599/3522/1988 (Φ.Ε.Κ. 658/Δ' 88) και 55389/1902/1995 
(Φ.Ε.Κ. 378/Δ71995). 

6. Το π.δ/γμα 13.4.1989 (Φ.Ε.Κ. 340 /Δ'/89) με το οποίο 
εγκρίθηκε το Ρ.Σ. Κατσικάς και την απόφαση Νομάρχη 
υπ’ αριθμ. 407/1992 (Φ.Ε.Κ. 347/ Δ71993) με την οποία 
εγκρίθηκε η Αναθεώρηση της Πολεοδομικής Μελέτης. 


7. Την απόφαση Δ.Σ. Παμβώτιδος Ν. Ιωαννίνων υπ’ 
αριθμ. 237/ 29.8. 2005. 

8. Τη σύμφωνη γνώμη του Σ.Χ.Ο.Π. Ν.Α.Ι. όπως διατυ¬ 
πώθηκε στην υπ’ αριθμ. 15η/26.10.2005 πράξη, αποφα¬ 
σίζουμε: 

Την τροποποίηση του ρ.σ. Κατσικάς στα Ο.Τ. 79 και 
80 ως εξής: 

Ο υπάρχων πεζόδρομος μεταξύ Ο.Τ. 79 και Ο.Τ. 80 
μετατοπίζεται κατά 5,0 προς την πλευρά του Ο.Τ. 79 
χωρίς μεταβολή του πλάτους του. 

Στο Ο.Τ. 79 Γυμνάσιο, καταργείται η ένδειξη Ρ (στάθ¬ 
μευση) και το Ο.Τ. χαρακτηρίζεται (χωρίς χάραξη εν¬ 
διάμεσου δρόμου) σε Ο.Τ. 79 Δημαρχείο και Ο.Τ. 79 Α - 
Κοινόχρηστος χώρος (Κ.Χ.) 

Στο Ο.Τ. 80 Πλατεία, χαράσσεται πεζόδρομος πλάτους 
5,5 μ. και το Ο.Τ.διαχωρίζεται σε δύο νέα οικοδομικά 
τετράγωνα: Ο.Τ. 80 Πλατεία και Ο.Τ. 80β - Κ.Χ. 

Επί του νέου Ο.Τ. 80 Πλατεία καθορίζεται οικοδομήσι¬ 
μος χώρος Ο.Τ. 80 Α και διαστάσεων όπως φαίνεται στο 
συνημμένο σχέδιο κλ. 1:1.000 που αποτελεί αναπόσπα¬ 
στο μέρος της παρούσας απόφασης και καθορίζεται 
(για το Ο.Τ. 80 Α )μέγιστη επιτρεπόμενη κάλυψη 20% και 
Σ.Δ. 0,2. 

Με τις κανονιστικές διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου 
ή του Ο.Τ.Α. κατά τις διατάξεις του άρθρου 29 Α του 
ν. 2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 2 Νοεμβρίου 2005 

Ο Νομάρχης 
ΑΛΕΞ. ΚΑΧΡΙΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 8698 (5) 

Βεβαιωτική πράξη αυτοδίκαιης άρσης της αναγκαστι¬ 
κής απαλλοτρίωσης για την κατασκευή παραλλα¬ 
γής εισόδου Τριπποτάμων της Εθν. Οδού Πατρών- 
Τριπόλεως. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του ν. 2882/2001 περί αναγκαστικών 
απαλλοτριώσεων και ειδικότερα το άρθρο 11 παρ. 3 
εδαφ. 1 και 2. 

2. Την απόφαση υπ’ αριθμ. 10/1995 του Νομ. Συμβ. Ηλεί¬ 
ας περί Οργανισμού Λειτουργίας της Ν.Α. Ηλείας (ΦΕΚ 
314/27.4.1995 τ.Β'). 

3. Την υπ’ αριθμ. 299/12.1.2005 απόφαση Νομάρχη περί 
ορισμού Προέδρων Νομ. Επιτροπών. 

4. Την υπ’ αριθμ. 842/12.4.2005 απόφαση Νομάρχη «περί 
ασκήσεως αρμοδιοτήτων από αυτόν και μεταβιβάσεως 
στους Αντινομάρχες και εξουσιοδοτήσεως υπογραφής 
αποφάσεων, εγγράφων κλπ με Ε.Ν. σε Νομ. Συμβού¬ 
λους και στους Προϊσταμένους των Υπηρεσιών της ΝΑ 
Ηλείας. 

5. Την υπ’ αριθμ. 6489/29.6.1977 απόφαση Νομάρχη 
Ηλείας (ΦΕΚ 257/29.7.1977 τ. Δ') με την οποία κηρύχθηκε 
αναγκαστική απαλλοτρίωση για την κατασκευή παραλ¬ 
λαγής εισόδου Τριπποτάμων απο Χ.Θ. 94+123 έως Χ.Θ. 
944483 της Εθν. Οδού Πατρών-Τριπόλεως. 

6. Το υπ’ αριθμ. 1592/13.6.1988 έγγραφο της 2ης ΔΕΚΕ 
Πατρών. 

7. Το υπ’ αριθμ. 7475/22.6.1988 έγγραφο της Οικονομι¬ 
κής εφορίας Πύργου. 


8. Το υπ’ αριθμ. 8774/17.2.2005 έγγραφο του Ταμείου 
Παρακαταθηκών και Δανείων. 

9. Το υπ’ αριθμ. 992/23.5.2005 έγγραφο της Κτηματικής 
Υπηρεσίας Ηλείας. 

10. Την από 12.9.2005 αίτηση του Λεωνίδα Τσιρώνη 
προς τον Νομάρχη Ηλείας, δια του δικηγόρου του Στάθη 
Καννή. 

11. Το γεγονός ότι απο τα ανωτέρω σχετικά δεν προ¬ 
κύπτει οτι έχει γίνει η παρακατάθεση του ποσού της 
αποζημίωσης ώστε να ολοκληρωθεί η απαλλοτρίωση. 

12. Τ ο γεγονός ότι από τον έλεγχο του αρχείου της 
Υπηρεσίας μας και του βιβλίου Πρωτοκόλλου από την 
31.3.1980 που εξεδόθη η υπ’ αριθμ. 178 απόφαση Μον. 
Πρωτοδικείου Ηλείας έως την 30.9.1981, που έληξε το 
διάστημα 18 μηνών εντός του οποίου έπρεπε να γίνει η 
παρακατάθεση του ποσού της αποζημίωσης ώστε να 
ολρκλληρωθεί η απαλλοτρίωση, δεν προκύπτει ότι έχει 
γίνει η εν λόγω παρακατάθεση, αποφασίζουμε: 

Την αυτοδίκαιη άρση της υπ’ αριθμ. 6489/29.6.1977 
απόφασης Νομάρχη Ηλείας (ΦΕΚ 257/29.7.1977 τ.Δ') με 
την οποία κηρύχθηκε αναγκαστική απαλλοτρίωση για 
την κατασκευή παραλλαγής εισόδου Τριπποτάμων από 
Χ.Θ. 94+123 έως Χ.Θ. 94+483 της Εθν. Οδού Πατρών- 
Τριπόλεως, σύμφωνα με το άρθ. 11 παρ. 3 εδ. 1 και 2 
του ν. 2882/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 5 Δεκεμβρίου 2005 
Ο Νομάρχης 

ΠΑΝ. ΔΗΜΗΤΡΟΥΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




